钦定古今图书集成/历象汇编/岁功典/第083卷 > 应锺十月启 梁昭明太子
## 钦定古今图书集成/历象汇编/岁功典/第083卷 > 应锺十月启 梁昭明太子

节届元灵，锺应阴律。愁云拂岫，带枯叶以飘空；翔气
浮川，映危楼而叠迥。胡风起截耳之冻，赵日兴曝背
之思。敬想足下山岳锺神，星辰挺秀。潜明晦迹，隐于
朝市之间；纵法化人，不混乡闾之下。某陋巷孤游，穿
墙自活。终朝息爨，若孔子之为贫；竟日停炊，如范生
之在职。牛衣当被，畏见王章；犊鼻亲操，恐逢犬子。虽

步出东西门行。〈一作《冬十月》。〉后汉·曹操

孟冬十月，北风徘徊。天气肃清，繁霜霏霏。鶤鸡晨鸣，
鸿雁南飞。鸷鸟潜藏，熊罴窟栖。钱镈停置，农收积场。
逆旅整设，以通贾商。幸甚至哉！歌以咏志。